
Képzeljetek el egy országot, 
amelynek a legnagyobb része siva- 
tag! Emberek és állatok csupán ott 
élnek, ahol a homoktengert csator- 
nák szelik át. 


Ilyen ország a Szovjetunió legdé- 
libb köztársasága, Türkménia. Ami- 
kor még nem volt repülőgép, hete- 
kig tartott, amíg a tevekaraván az 
egyik városból átvándorolt a szom- 
széd városba. De hát alig volt város; 
a régi türkmének sátrakban — jur- 
tákban — aludtak, nappal pedig ló- 
háton terelték birkanyájaikat. 


A mai türkmének már egészen 
másképp élnek. Ahol öntözni tud- 
ják a sivatagtól elhódított földet, ott 
gyapotot termesztenek. A gyapotnak 
olyan a termése, mint a vatta, s a 
belőle font szálakból káprázatosan 
szép szőnyegeket csomóznak az asz- 
szonyok-lányok. 


Efféle szőnyegen üldögéltem ma- 
gam is a múlt ősszel a híres türkmén 
íróval, Nariman Dzsumájevvel. Ma- 
gyarországról beszélgettünk. Egyszer 
csak megkérdezte: 


— Mi újság Jászberényben? 
Épült-e sok új ház, iskola, játszó- 
tér? 

Miért éppen Jászberényről fagga- 
tózott? 

Igaz történettel adta meg a ma- 
gyarázatot. 


A második világháború idején Na- 
riman tizennyolc esztendős volt. Ön- 
kéntesen állt katonának. A szovjet 
hadsereg harcosaként üldözte a fa- 
sisztákat. Részt vett hazánk felsza- 

badításában. Utat épített, hidat vert 
a csapatszállító teherautók számára. 


Már átkeltek a Tiszán, amikor 
Nariman közelében felrobbant egy 
akna. Egy repeszszilánk őt is elta- 
lálta. 

Véresen, ájultan feküdt a rekettye- 
bokor tövében. Társai az ellenséges 
golyók záporában nem tudták meg- 
keresni. Továbbvonultak. 


Órák teltek el. A bokrot hirtelen 
körülvette egy ellenséges osztag. 
A türkmén pásztor fia, Nariman úgy 
esett fogságba, hogy nem is tudott 
róla: nem ébredt föl az ájulatból. 


A németeknek nem volt idejük, 
hogy kísérőt adjanak Nariman mel- 
lé, és gépkocsin vagy szekéren elvi- 
gyék a parancsnokságra. 


— Mi legyen vele? — kérdezte egy 
közlegény. 

A tizedes azt javasolta: ott hely- 
ben és azonnal lőjék agyon. 


A hadnagy mást gondolt, s amit 
gondolt, ki is mondta : 


— Ne pazaroljunk golyót erre a 
fiúra! Büntessék meg a saját tisztjei! 


A német hadnagy utasította a szol- 
gáját, hogy hozzon egy inget. Nem 
katonainget, hanem közönségeset, 
ahogy mondani szokták, civilt, olyat, 
amilyet a magyar boltokban árusí- 
tottak. 

Két közlegény levetkőztette az 
ájult Narimant, ráhúzta az inget, 
azután újra ráadta a katonazub- 
bonyt. 

Vigyorogva mentek tovább. 


A szovjet-türkmén katona ott ma- 
radt a rekettyebokor alján. 

Amikor föleszmélt, nagy-nagy 
csend ülte meg a vidéket. Éles fáj- 
dalom hasított a karjába, amint fel- 
tápászkodott. 

Arrafelé indult, amerre az övéit 
sejtette. 

Meg is találta a csapatot. Az or- 
vos azonnal nekilátott, hogy meg- 
tisztítsa és bekötözze a repeszvágta 
sebet. Ekkor tűnt elő a zubbony alól 
a magyar civil ing. 

Bevitték Narimant Jászberénybe, 
és egy szigorú szovjet őrnagy elé ál- 
lították. 

— Igen? — nézett rá az őrnagy. 
— Mielőtt megsebesültél, úgy lát- 
szik, kifosztottál valakit. Lehúztad 
róla és magadra öltötted az ingét. 
Ezért súlyos büntetés jár. Tudod-e? 

A türkmén fiú lehajtotta a fejét. 
Nézte az ing fehér gyolcsát, próbál- 
ta összeszedni gondolatait. Hogyan 
magyarázza meg, hogy soha életében 
nem nyúlt mások holmijához? 

Magyarázkodjék?  — Köntörfalaz- 
zon? Bizonygassa, hogy nem rabol- 
ta az inget? Vajon hinnének-e neki? 

Arca vöröslött a szégyentől. 


— Most persze röstelkedsz — 
mondta az őrnagy, akit bosszantott, 
hogy efféle ügyekkel lopják az ide- j 
jét. 

A felszabadult Jászberény lakosai 
közül ekkor már jónéhányan segítet- 
tek a sebesültek ellátásában. 

Egyikük, egy háromgyerekes asz- 
szony mélyen belenézett Nariman 


ferde vágású szemébe. Ezerszer gya- 
korlott mozdulattal letörölte a fiú 
. gyöngyöző homlokát, azután meg- 


. kérte a tolmácsot: fordítsa le az őr- 


nagynak, amit most mondani fog. 

— Ez a fiú nem lehet tolvaj — 
. szólt az asszony. 

— Miből gondolja? — kérdezte a 
tiszt. 

— Látom a teknitetéből. Azaz 
hogy. . . inkább csak érzem. Kérem, 
ne büntessék meg! 

— Ha csak a tekintetéből látja . . . 
azaz hogy érzi — vonta össze szem- 
öldökét az őrnagy —, az nem elég 
bizonyíték a katona ártatlanságára. 

— Akad más bizonyíték is — 
mondta egyre bátrabban a jászberé- 
nyi asszony. 

— Mi az? — fordultak feléje a 
harcosok. 


— Nézzék meg a legény jobb felső 
karját! Látják? Azt sebezte meg az 
aknaszilánk. Katonazubbonya ujját 
át is lyukasztotta. 

— Igaz — bólintottak a többiek. 

— Látják a civil inget? — kérdez- 
te az asszony. — Úgy gondolom, 


hogy ha rajta lett volna a sebesülés — 


előtt, akkor annak is lyukasnak kel- 
lene lennie. A sebesülés után pedig 
nem volt olyan állapotban, hogy bár- 
mit is elrabolhatott volna és magára 
ölthetett volna. 

A harcostársak bólogattak. Az őr- 
nagy szigorú vonásai megenyhültek. 

Így történt, hogy a türkmén nép 
fia nem kapott fenyítést. Néhány hét 
múlva meggyógyult, és folytathatta 
a felszabadító harcot. 


Agageldi Allanazarov 
Napsütötte gőzhajó 


Türkménföld: napsütötte gőzhajó. 
Előre tartó, sosem lassuló. 

E hajó fölött, fenn a messzeségben 
esőt ígérő felleg száll az égen. 


Türkménföld: gyümölcsöskert, meseszép! 
Kémények füstölögnek szerteszét. 

Az olajfúrótornyok erdeje 

világít s nyújtózkodik fölfele. 


Csomóznak fürgén asszonyi kezek 
tavaszt idéző csodaszőnyeget, 
s míg körülvesznek fehér gyapothalmok, 


szülőhazádnak szívverését hallod. 


Gyárfás Endre fordítása 


Görög Júlia rajzai 


Futcsa dolgok vannak. A múlt hónapban majd- 
nem kizártuk az őrsből Bíró Karcsit. Ebben a hó- 
napban az őrsöt zárta ki a Wittner majdnem. 

Wittner Laci bolondul a kutyákért. Már pólyás 
kora óta. Még olyan kicsi volt, hogy cumisüvegből 
itta a teát, igaz egyedül is tudta. Sétáltak a ligetben. 
Laci fogta a cumisüveget és néha ivott belőle. Egy- 
szer csak azt látja a mamája, hogy egy idegen kis- 
kutyát cumiztat. Amikor rászólt, engedelmesen 
visszavette a kutyától az üveget, és tovább cumi- 
zott ő maga. Aztán adta volna újra a kutyának. . . 

Ahogy nőtt a gyerek, néhány kutya meg is ha- 
rapta, mert mindegyikkel kikezdett. Be kellett ol- 
tani veszettség ellen. De ez se vette el a kedvét. 
Ha vásárolni küldték és a Közért ajtajánál éppen 
volt egy kutya kikötve, hát rögtön elvitte sétálni. 
A gazdájuk persze ideges lett ettől, az egyik fel is 
jelentette Wittneréket, hogy lopós a gyerekük. 

Amikor a kisöccse már járni tudott, vele küldték 

ki a ligetbe a szülők. Azt remélték, most már van 
játszótársa, abbahagyja a kutyabolondériát. De Laci 
egyáltalán nem játszott a kisöccsével bújócskát, ho- 
mokvárat vagy ilyesmit. Csak a kutyákat nézette 
vele is. Úgyhogy a szülők egyszer csak azt vették 
észre, hogy a kicsi odaáll a fához, felemeli az egyik 
lábát, úgy pisil. És ordított, ha a bilit ajánlgatták 
neki etre a célra. 

Mindezt a mamájától tudjuk. Arra kért minket, 
próbáljunk beszélni a fejével, mert egyre csak ku- 
tyáért könyörög a fia. De a papája hallani se akar 
róla. Mi szívesen észhez tétrítettük volna Wittnert, 
csak nem tudtuk, hogy kell kezdeni. A mamája 
mindenesetre vett neki egy papagájt. Wittner rá 
se nézett. Viszont a család nem tudott aludni töb- 
bet, mert a papagáj annyira csipogott. Lehet, hogy 
csirke volt, csak nem vették észre időben. Akkor 
vettek neki aranyhalakat. Mert a hal az néma. Witt- 
ner azt mondta, a hal még buta is, nem lehet vele 


semmit kezdeni. A teknősbékától a kistestvére any- 

nyira félt, hogy nem mett lelépni a földre. Kizárólag 
a bútorokon tanyázott. A nyúltól nem félt, nagyon 
is szerette. Annyira, hogy elengedte a ligetben, azt 
mondta, hadd menjen az anyukájához a kisnyuszi. 

Végre megoldódott a helyzet. Wittner papája 
hosszabb időre külföldre utazott. Mindenki nagyon 
boldog volt, mert ez dicsőség a családnak. Wittner 

is nagyon boldog volt, mett a nagynénik összeadták 
a pénzt, amit már. régen akartak, csak a papa miatt 
nem merték. És akkor megvette végre a kutyát. 
Amikor hazavitte, a kistestvére tögtön ráismett. 
Azt mondta: bocika. 

A kutya tényleg majdnem akkora, mint egy bor- 
jú, vagyis gyönyörű bernáthegyi. Már kívülről tud- 
juk a családfáját. Wittner mindenkinek megtanítot- 
ta. Híres családból származik a kutya, az biztos. 
A tokonai a magas hegyekben élnek, és azzal fog- 
lalkoznak, hogy kimentik az embereket a hó alól, 
ha betemeti őket a lavina. Ez a bernáthegyi kutyák 
szokása. Ez itt a Wittnerék lakásában unatkozhat. 
Sokat kell sétáltatni, hogy ne legyen honvágya. Kü- 
lönben Cézár lett a neve. 

Wittner minden szabad idejét Cézár sétáltatásával 
töltötte. Sőt nemcsak a szabad idejét. Mert például 
nem járt az őtssel sehova, hiába hívtuk. Azt mond- 
ta, sétáltatja Cézátt. Akkor ajánlottuk, hogy mi is 
sétálhatunk, ha akarja. De nem akarta. Azt mondta, 
a kutya jobb szereti ha kettesben vannak, csak így 
lehet idomítani. 

Aztán észtevettük, hogy nem is kettesben sétál- 
nak, hanem hármasban. Egy idegen nagyfiú ment 
mindig velük. Wittner megengedte, hogy ő fogja 
a pórázt. 

Kriván Kati nem bírta sokáig. Rátámadt Witt- 
nerre. 


— Ezt a csöves legényt meg hol szerezted ? 


— Nem csöves. A barátom. 

— Csöves. Látszik az! — erősködött Kati. 

— Azt se bánom. Kutyaszerető. Azt mondja, Cé- 
zár első díjat nyerhet a kutyaszépségversenyen. És 
ő elintézi, hogy indulhassunk a versenyen. 

— Hát csak induljatok! De akkor válassz: vagy 
a csöves barátod, vagy a Gepátd őrs! 

Wittner a csövest választotta. 

Egyik nap nem jött iskolába. Hazafelé megláto- 
gattuk. Mert mi nem zártuk ki őt az őrsből, csak ő 
minket. Gondoltuk, biztos beteg. Nem volt beteg. 
Telefonügyeletet tartott. És bőgött is. Elveszett a 
Cézár tegnap. . . 

Még szetencse, hogy a nyakötvébe beletett egy 
kis cédulát, rajta a telefonszámuk, címük. Most azt 
várja, hogy majd telefonál a becsületes megtaláló. 
Segítettünk neki a telefont várni estig. Néma ma- 
radt. Pedig nem volt rossz a vonal, megvizsgáltuk 
percenként. 

Másnap teggel nálunk csöngött a telefon fél hat- 
kor. Anyukám kiugrott az ágyból. Azt hitte, a tele- 
fonébresztő. Anyukám néha megkéri, mert sokszor 
elalszunk. De Wittner volt. Azt mondta, megjött 
Cézár magától. Csupa sár meg bogáncs a szőte, 
messziről jöhetett. És szűköl, majdnem sír, lehet, 
hogy bántotta is, aki ellopta. De fő, hogy megvan. 
Aznap délután az egész őrs Cézárt sétáltatta. Rész- 
ben azért, hogy vigyázzunk rá, részben azért, mert 
a csöves legény már lekopott. Nem is került elő 
többet. 


ÁPRILIS Az őrsben mindenki tudja, hogy ki lopta 
el Cézárt. De nem mondtuk Wittnernek, 
hogy no ugye! Úgyis tudja magától. El- 
határoztuk, hogy az őrs előfizeti a Kutya 
című újságot. És Wittner lesz az újság- 
felelős. 


Gyurkovics Tibor: N ÉVIKE 


El 6. Bíbőrka — 
Április 8. Dénes 


. Április 2. Áron — — nem jobb tankon menni, mint batáron 
szőlőlevélbe ölt 


özz, ne bíborba 


— mit kapkod az ülepéhez 
Április ro. Zsolt . — kilenc tojánezgiekeberőtejjásáseks 


rassz átl 


Tandori Dezső versei 
Szappankutya 


Dömötör medvém sok barátja 
neki mind a , legkedvesebb? ;. 
ám medvének csak egy Kutyája, 
egy Szappankutyája lehet. 

E kutya neve nem Bozó, 

nem is Buksi — ő: Habozó! 
Ha sétálgatnak az esőben, 
kutyájukkal, Dömötörék, 
habzik Habozó szája bőven, 
száll békés szappanbuborék. 
Amnak, ki nem tudja, mi ez, 
Szappankutya félelmetes. 

De aki olvassa e verset, 
kutya-futtától nem ijed meg. 


Dömötör 
főzenetanár 


Dömötör főzenetanár, 

lila mellényes medvém, 

medvébb, mint néha hinném! 
Most főleg így dörmög: ,,De kár, 
hogy nincs kissé több főzene, 

mit tanítani kellene." 

Így ő zenét nem is tanít, 

csak lógatja a lábát, 

és csöndben dalolgat, amíg 

a főzenét csinálják. 


Döbrentei Kornél 
Labdázgató 


Dobd ide, dobd oda 
pattan, 
elnyeli mennyei 
katlan, 
itt suhan, ott zuhan 
porba, 
fölrepül újra a 
Holdba, 
vissza, ha hullik a 
teste, 
két karod jászola 
ÉA széket rejtse, 
3 dobjad az égbe fel 
lg agyzgeggy zetett újra, 
érjen el álomi 
túlra, 
szállj vele, kedved a 
szárnya, 
fellegen által is 
szállna, 
tán akad ott, aki 
várja: 
bú eszi azt, olyan 
árva, 
rína, egén boru 
látszik, 
mert vele senki se 
játszik. 


Káldi János s 
A vásárban 


Tíz forint a kicsi bicska, 
öt forint a csengő, 
úgyszintén a rézkarika, 
ötven meg a kendő. 


A kabátot — halljátok-e? — 
száz forintért adják. 

Van itt kérem tenger áru, 
vidámság, mulatság. 


Százszámra a papírpörgő , 
sötét és világos. 
Berekedten kiáltozik 
bábos és bazáros. 


Így folyik ez alkonyatig, 
talán éjféltájig, 

később már az üres térre 
csak a hold világít. 


Ld Ld e Ld 
Kányádi Sándor 
Meddig ér 
Eg v an 
a rigófutty ? 

Megjött a tavasz, leterítette köpenyét s le- 
ült a dombra. Végignézett a berkeken, a ker- 
teken, a lankákon s a réteken, a csupasz-ko- 
pasz fák és bokrok kopárló gyülekezetén : 

— No, amíg ezeket felöltöztetem. . . — sza- 
ladt ki a száján, de már mosolyogva szólt oda 
a körülötte legyeskedő szellőnek: — Eredj, 
szolgám, suttogd közhírré a fák és bokrok 
között, hogy aki megmondja, meddig ér el 
a rigófütty, azt elsőként s tetőtől talpig arany- 
virágokba öltöztetem. 

Illant is már a szellő, térült-fordult, s egy 
pillantás alatt szétsuttogta a suttognivalóját. 

Nagy mozgás támadt a szellő nyomában. 
Minden fa és bokor azt hitte, hogy ő aztán 
igazán meg tud felelni a tavasz kérdésére. 

A parti füzek kihúzták öreg derekukat és 
legényesen kezdték pödörgetni pelyhedző bar- 
káikat. A rekettyebokrok sem akartak lema- 
radni. Nem is beszélve a gyümölcsfákról. 
A meggy, a cseresznye, a szilva, az alma, a 
körte, de kiváltképpen a dió, akin egész nap 
füttyögni szokott a rigó, ő ne tudná, ők ne 
tudnák, hogy meddig ér el a rigófütty? 

De bizony nem tudták. El is csendesedtek 
valamennyien. 

— Hát ennek fele sem tréfa — kottyantot- 
ta el a korán érő cseresznye. 

— Kerek egy kérdés — gondolta az alma- 
s a körtefa. 

— Kemény dió! — sóhajtotta el magát a 
vén diófa. 

— Ha legalább egy rigónk volna — sava- 
nyodott el a meggy, akinek a hangjáról mér- 
téket vehetnének. 

— Egy rigó, egy rigó. 

— Bár egy rigófiú. 

De nem volt. 

S mert tudták, hogy a rigó a lombos fákat 
szereti, elkezdtek csöndben, szorgalmasan rü- 
gyezni, levelezni. 

— Mi az a nagy csönd odalenn? — kapasz- 
kodott a fölfelé igyekvő szellőbe a sombokor 
a domboldalon. 


— A töprengés csöndje. 

— Miféle töprengésé? 

— Azt kell kitalálni, hogy meddig ér el a 
rigófütty. 

— S aki kitalálja? 

— Aranyvirág lesz a jutalma — mondta a 
szellő szűkszavúan, s azzal már föl is szusz- 
szant a dombra a tavasz mellé. 

Ültek és várták az eredményt. 

Napok vagy talán hetek múltán, amikor 
már szépen zöldellt a környék, megjelent az 
első rigó is. Es hová is szállt volna másra, 
mint a diófára. El is füttyentette magát. He- 
gyezték a fülüket a fák, de mind hegyezhették, 
mert abban a pillanatban innen is, onnan is 
felharsant a rigófütty. 

Zavartan álltak a fák a nagy rigófüttyögés- 
ben. A tavasz kacagott, kacagott a tréfán, a 
szellő meg táncot járt örömében. 

Ekkor megszólalt a sombokor a domb ol- 
dalában: 

— En megmondom, meddig ér a rigófütty. 

— Kicsoda mondja meg? — néztek föl a 
kicsi sombokorra. 

— En mondom meg — húzta ki magát a 
sombokor. — Rigótól rigóig ér. És ilyenkor 
meg körbeéri a földet. 

Nagyot néztek a bölcs fák, hümmögtek, de 
aztán belátták, hogy a bokornak igaza van. 
Annál is inkább, mert látták, hogy maga a 
tavasz is helyeslőleg bólogat a sombokor vá- 
laszára. S láthatták azt is, amint elnyeri méltó 
jutalmát, mert abban a minutumban tetőtől 
talpig aranyvirágba borult. 


Hervay Gizella 
Lovacskás 
mese 


Mire észrevette magát Kobak, már a vere- 
kedés kellős közepén találta magát. Igazán 
nem lehetett tudni, hogy ki kezdte. Minden- 
esetre Karcsi is visszaütött, Katika is, Kobak 
is. Hanem a tanító néni nem hitte el. És mivel 
egy verekedést nem lehet csak úgy csengőszó- 
ra abbahagyni, és mivel a tanító néni pont ak- 
kor jött be az osztályba, amikor Kobak visz- 
szaütött, a tanító néni Kobakot büntette 
meg. 

— Állj a sarokba! — mondta szigorúan. 


Hanem ahogy álldogált Kobak a sarokban, 
egyszerre csak rányerített a falrepedésből egy 
lovacska. 

— Sose búsulj! — vigasztalta. — Én tu- 
dom, hogy te csak véletlenül állsz a sarokban, 
és nem vagy hibás. Ülj a hátamra, és fogóddz 
meg jól a sörényemben! 

Azzal átszökött a táblán, kiszökkent az ab- 
lakon, ki az udvarra. Vágtattak nagy sebesen, 
de mikor fordultak volna, akkor látta meg 
Kobak, hogy a lovacskának csak fél szeme 
van. : 

— Ne búsulj egyet se, lovacska, majd én 
rajzolok neked másik szemet — vigasztalta, 
s már vette is elő a zsebéből a színes ceruzát. 


— Ejnye, Kobak! Ne firkáld össze a falat! 
— mondta a tanító néni mérgesen, azzal ki- 
ültette szégyenszemre az első padba. — Tedd 
a padra a kezedet magad elé, nehogy megint 
előhúzz valamit a zsebedből! 


Így ült Kobak a padon szétterpesztett ujjak- 
kal, és sehogy sem értette, hogy a tanító néni 
mért haragszik rá. Hiszen szemet akart rajzol- 
ni a lovacskának! És a lovacska is segített raj- 
ta, hát nem lett volna szép tőle, ha fél szemmel 
hagyja a lovacskát. 

De nem kellett sokat szomorkodnia, mert 
egyszer csak a pad repedéséből szólt ki a lo- 
vacska: 

— Köszönöm, hogy szemet rajzoltál, ne 
szomorkodj, én tudom, hogy csak jót akartál. 


Kapj csak fel a hátamra, és fogóddz meg jól 
a sörényemben! 

Átugrattak a padon, átszöktettek az abla- 
kon, a kerítésen, elhagytak minden villamost, 
de mikor fordultak volna, Kobak észrevette, 
hogy a lovacskának hiányzik egy patkója. 

— Hagyd csak el! — biztatta a lovacskát. 
— Majd karcolok én neked a körmömmel 
patkót, de igazit! 

Hanem a tanító néni még jobban meghara- 


gudott. 


— Ne karcold a padot, Kobak! Úgy lát- 
szik, nem érted, hogy megbüntettelek. Bent 
maradsz nagyszünetben az osztályban egye- 
dül. 

Ült Kobak a nagy osztályban egyedül, és 
annyira félt, hogy hiába nézett a falra s a pad- 
ra, sehogy se látta a lovacskát. Mikor már na- 
gyon egyedül érezte magát, akkor rajzolt a 
táblára egy lovacskát, éppen olyat, amilyen 
rányerített. De a rajzolt lovacska nem akart 
megszólalni, hiába szólongatta Kobak. 


Békés Rozi rajzai 9 


Gusztira három okból is haragud- 
nom kellett volna. De én csak har- 
madszorra haragudtam meg rá, ak- 
kor is kis időre, mert majdnem sze- 
relmes lettem miatta. Hogy miért 
csak akkor és azért? Mert Guszti 
végül is a barátom volt, s ha szakí- 
tok vele, magamat fosztom meg a 
legjobb baráttól. Nos, ez volt Guszti 
egyedüli szerencséje. 


Most pedig elmesélem sorjában a 
három haragudnom kéne történetét. 
Kezdem az elsővel, amelynek fősze- 
replője Ibolya, a kecskénk. Ibolya 
szép tarka, szelíd kecske volt, mond- 
hatni nyájas jószág. Apám kapta 
ajándékba valakitől, már nem em- 
lékszem kitől és miért. Nagyon meg- 
szerettük Ibolyát, majdhogynem te- 
nyerünkön hordoztuk, a bátyám meg 
én. Gyakran kihajtottam a rétre, 
ahol a legdúsabban sarjadt a fű, 
hogy jóllakhasson. Olykor Guszti is 
velünk volt: úgy látszott, ők ketten 
Ibolyával szintén összebarátkoznak. 


— Nagyon szelíd ez a kecske? — 
kérdezte tőlem, amint ballagtunk ha- 
zafelé alkonyattájt. 


— Nagyon — feleltem. 
— És semmiért sem haragszik? 


— Már miért haragudna — épp- 
hogy kimondtam ezt, már meg is 
húzta a farkát és elrikkantotta ma- 
gát: — Gyi te Ibolya! — mintha egy 
közönséges ló lett volna. 

Ibolya pedig megroggyantotta két 
hátsó lábát és elrúgta magát a föld- 
től, mintha el akarna repülni. Ijedten 
kaptam utána, de csak a farkát tud- 
tam megmarkolni. Hanem Ibolya 
már lendületben volt, s engem orra 
rántott. Elnyúltam a porban, mint 


egy megtermett béka. Ami különben 
nem is lett volna olyan nagy baj, hi- 
szen estem én már le diófa hegyiből 
is, ha négy csitri lány meg nem lá- 
tott volna. 

—. Hihihi — vihogtak szemtelenül. 
— Megtaláltad amit kerestél? — kér- 
dezte Piri, akinek szőke haja volt, és 
ráadásul mellettem ül az iskolában. 


Veres voltam, mint a cékla, és azt 
se tudtam, hogy most a kecske után 
szaladjak-e, vagy megvárjam, míg 
szétnyílik alattam a föld, s eltűnhe- 
tek nyomtalanul. 


Még aznap este hadat üzentem 
Gusztinak alattomos tettéért, s a hi- 
vatalos okmányt, amely egyébként 
Népszava nevű újságként látta el 
már közönséges feladatát, szóval ezt 
az okmányt sárviasszal lepecsételtem 
és elküldtem az ellenségnek a hú- 
gommal, aki csak hosszas fenyege- 
tőzés után teljesítette a parancsot. 
De akkor aztán tüstént. Máig sem 
tudom, kézbesítette-e valóban azt a 
fontos iratot, mert másnap, amikor 
szembetalálkoztam Gusztival, mint- 
ha mi sem történt volna, köszönt: 
— Szia. 

— Szia — mondtam foghegyről, 
leereszkedően. 

— Tudok egy jó rejtekhelyet — 
súgta közel hajolva hozzám. 


— Miféle rejtekhelyet? — adtam 
a közömböst, de úgy látszik, meg- 
érezte hangomban az izgatottságot, 
mert megfogta a karomat és magá- 
val cipelt. — Elviszlek oda, de van 
még egy kis dolgom itt a suszteráj- 
ban, rögtön elintézem. 

A suszteráj egy régi öreg épület 
utcára nyíló helyisége volt, teli pók- 


hálóval, ami a félhomályba szivárgó . 
fényben úgy festett, mint valami ócs- 
ka, foszlófélben levő kelme; csiriz- 
és cserzettbőr-szagú volt ez a mű- 
hely, a polcokon félretaposott sarkú, — 
levált talpú  lábbelikkel, amiket 
— úgy gondolom — soha senki sem 
hordott azontúl, hogy ilyenekké vál- 
tak, mert a suszter soha nem is javí- 
totta meg őket, s csak azért rakta föl 
a polcokra, hogy azt higgyük, renge- 
teg munkája van. A suszter rossz- 
lábú, ősz ember volt, nem láttuk 
másutt, csak a műhelyben, s el se 
tudtuk volna képzelni az utcán vagy 
bárhol máshol, ahol a közönséges 
emberek tartózkodnak. Mi gyerekek 
nagyon szerettünk a műhelyben len- 
ni, nézni cigarettája füstjét, hallgatni 
duruzsoló hangját. Mert bizony me- 
sélni nagyon szeretett. Szívesen lép- 
kedtem hát fölfelé a lépcsőn Guszti- 
val. Már lenyomtam a kilincset és 
kissé megilletődötten köszöntem, 
amikor Guszti a vállam fölött elkiál- 
totta magát: 


É 
d 
i 
— Faszeg, csiriz! Faszeg, csiriz ! — 
s usgyi, elrobogott. 

] 


Az öreg suszter mint a villám föl- 
pattant a háromlábú kisszékéről, s 
a fülem mögé nyomott egy kanál csi- 
rizt. A csiriz persze forró volt még. 
Tenyeremet "a fülemre tapasztva i 
vinnyogtam, mint egy beteg kutya. 
— Mi az, megtalpalták a füledet? — 
kérdezte egy vékonyka hang. Elvö- 
rösödtem. Piri volt. 


— Bee — nyújtottam rá a nyel- 
vem, s elkullogtam. Mikor kihűlt a 
csiriz, fülem teljesen a koponyámhoz 
tapadt. 


— Látod, most nem vagy olyan 
kajlafülű — mondta Guszti, s kör- 
mével vakargatni kezdte rólam. 


Miután ezzel a számomra nem ép- 
pen kellemes művelettel végzett, jól 
megtekertem az orrát. 


— Evvel tartoztam — kiáltottam —. 
vissza a hídról. A fülem viszont más- — 
nap meg harmadnap is förtelmesen 
sajgott, de egy férfi nem engedheti 
meg magának a nyavalygást, hát tűr- 
tem derekasan. 


Gusztinak pedig — legalábbis úgy 
tűnt — nyoma veszett. Két napig 


színét se láttam, hiába lődörögtem 
végig-hosszig a nyári utcán. Zsebre- 
vágtam a kezem, s unottan fütyö- 
részni kezdtem, bele-belerúgva oly- 
kor a kerítésbe, amitől a kutyák ide- 
 gesek lettek. Ugatni kezdtek, s csa- 
. holva nekirontottak a kerítésnek, én 
. meg kajánul vigyorogtam tehetetlen 
. dühükön. De a mosoly az arcomra 
. fagyott: a Hollóék kerítésére az volt 
. kiírva krétával: VÖLGYI PIRI 
ú GÁL PALI 
EGYPÁROK 


— Ez csak Guszti lehetett — ha- 
sított belém a gyanú. — Még ilyen 
. hülyeséget, hogy Piri meg én! Nahát, 


micsoda képtelenség! — döntöttem 
el magamban határozottan, s mint 
akit legkevésbé sem zavar az egész, 
tovább  bandukoltam. De nini! 
A Kovácsék kapujára is ki volt írva 
hatalmas betűkkel a két név, s a 
rövid kísérő szöveg, amely hírül ad- 
ta a világnak azt a szemenszedett 
hazugságot. Ekkor már tényleg iz- 
gatott lettem, s futni kezdtem a jár- 
dán: Szabóék, Verébék s végig az 
utca minden kapuja virított a fehér 
krétabetűktől. Mit csináljak, nem 
tűrhetem ezt a szégyent?! Kihúztam 
a zsebemből az enyhén szólva nem 
tiszta zsebkendőt és megpróbáltam 
letörölni az írást. De a deszkák gö- 
csörtösek, szálkásak voltak, hát bi- 
zony nem sikerült. Ekkor előhalász- 
tam egy darab krétát, s nekifogtam, 
hogy a nevemet olvashatatlanná te- 
gyem. De hát ilyen az én formám! 
Mit gondoltok, ki állt mellettem ab- 
ban a pillanatban, amikor a krétát 
a legelső deszkához odanyomtam? 
Piri a tejfeles szájú, aki mindig az 
enyémről írja le a leckéjét. 


— Látom, szorgalmasan dolgozol 
azon, hogy hírbe hozz. Nahát, szé- 
gyelld magad! Ha már ennyire sze- 
relmes vagy belém, legalább nekem 
szóltál volna. Különben is, te csak 
egy mamlasz vagy! — mondta, az- 
zal faképnél hagyott. Én meg csak 
álltam ott földbegyökerezett lábbal, 
mukkani se tudtam. 

Napokig ki se mozdultam otthon- 
ról, amin fölöttébb csodálkoztak a 
szüleim, de különösebben nem firtat- 
ták az okát. Gusztival nem óhajtot- 
tam többé találkozni, bár megkísé- 
relte néhányszor diplomáciai úton a 
közeledést: a húgával üzent, aki az 
én húgomnak adta át, majd végül a 
húgom nekem, úgyhogy mire hoz- 
zám elértek, többnyire nagy válto- 
záson estek át ezek az üzenetek. Bár 
ez teljesen lényegtelen volt, ugyanis 


hidegen hagytak engem. Esténként 
korán a szobába húzódtam, elővet- 
tem egy könyvet — a Toldit vagy a 
Hajótöröttek szigetét —, és olvasni 
kezdtem. Sokszor azon vettem észre 
magamat, hogy gondolataim Piri kö- 
rül rajzanak, mint lámpafénynél az 
éjjeli lepkék ; hogy lenvirág színű sze- 
mét látom, pisze orra körül azt a né- 
hány szeplőt, amit a valóságban so- 
hasem vettem észre; láttam ugyan, 
de nem gondoltam rá, ügyet se ve- 
tettem az egészre. Nem tudom, miért 
jelentek meg lehunyt szemhéjam 
alatt. Néha, bár egyedül voltam, el- 
pirultam  felsüléseimre gondolva. 
Ilyenkor mindig eltökéltem magam- 


ban, hogy bosszút állok Gusztin, 
minden bajom okozóján. 

De erre nem került sor. 

— Beszélnem kell veled — állított 
be egy verőfényes délelőtt. 


— Mit tudnál olyat mondani, ami 
engem érdekelhetne? — kérdeztem, 
miközben a bal lábammal megva- 
kartam a jobbot. 

— Talán tudnék — halkította le a 
hangját sejtelmesen. 


— Ki vele! — mert persze, furdalt 
a kíváncsiság. 

— Piri üzent. — Itt egy kis hatás- 
szünetet tartott, de én ügyeltem, 
hogy az arcom semmiről se árulkod- 
jék. — A Nyíres mellett vár hétkor, 
ha te is úgy gondolod. 


— Hazudsz! — sziszegtem. 


— Győződj meg róla! — mondta, 
és otthagyott kétségeimmel viaskod- 
ni. Mondanom sem kell, már fél hét- 
kor egy mélyedésben lapulva lestem, 
valóban eljön-e? 

Lassan vánszorogtak a percek. 
Még elgondolni is szörnyű volt, hogy 
nem jön el, csak Guszti vigyori képét 
látom majd, amikor ideállít, hogy jót 
röhögjön rajtam. De ekkor megpil- 
lantottam Pirit messziről, amint fejét 
jobbra-balra tekergetve közeledett. 
Gyorsan előbújtam rejtekhelyemről, 
s elindultam felé. 


A torkom kiszáradt, nyelni se tud- 
tam, s folyton csak azt hajtogattam 
magamban: ,,Mit mondjak neki, mit 
mondjak neki, mit mondjak neki?" 


G 


Egyszer volt, hol nem volt, volt egyszet egy 
fiatal pár. Éppen csak hogy eltelt a lakodalmuk, 
a vendégek hazatakarodtak, azt mondja a me- 
nyecske az emberecskéjének: 

— Hallja-e ember? Édesapám azt ígérte, hogy 
mikor mi ketten egybekelünk, akkor ad nekünk 
egy véka búzát s egy véka rozst. Most kend el 
kéne menjen érte. 

Az újember igen málészájú volt, azt mondja 
a feleségének, 

— Jól van asszony, én elmegyek, de olyan 
messze laknak édesapádék, hogy mire odaérke- 
zem, elfelejtem, hogy miért küldtél. 

— O ember, ne legyen olyan szerencsétlen! 
Menjen előre s mondja: Véka búza, véka rozs! 
Véka búza, véka rozs! Ezt addig mondja, míg 
oda nem étkezik! Akkor nem felejti el! 

Az emberecske egy zsákot vett a hóna alá s el- 
indult, fújta elé felé: — Véka búza, véka rozs! 
Véka búza, véka rozs! 

Odaért a szántóföld végéhez. Ott két ember 
éppen búzát s rozsot vetett. Meghallja az egyik 
ember, hogy mit mond ez a koma. Hij! Megha- 
ragszik kegyetlenül, azt mondja a társának: 

— Hallja-e, mit mond az a szerencsétlen?! Azt 
mondja, hogy az isten nekünk csak egy véka bú- 
zát s egy véka rozsot adjon! Komámuram! Ver- 
jük meg! 

— Vetjük! 

Na, a két ember nekikapott, jól elpáholták sze- 
gény emberecskét, utoljára még ki is tanították: 

— Kend szerencsétlen! Máskor ha ilyent lát, 
ne azt mondja! Mondja, hogy: én istenem, sza- 
porítsd meg! 

— Ezután azt mondom! — Ment az emberecs- 
ke előre nagy bánatosan. — Én istenem, szapo- 
títsd meg, én istenem, szapotítsd meg! 

Ahogy így meneget, se lát, se hall, egyszer csak 
egy kocsma elé ért. Hát ott két legény úgy ütötte 
egymást, hogy még a vérük is folyt. HA akár- 
hogy vetekedtek, mégis az egyik legény meghal- 
lotta, hogy mit mond ez az ember. Megragadta 
a társának a haját: 

— Állj meg, pajtás! Hallod-e, mit mond ez a 
semmirevaló ?! Azt mondja, hogy az útisten sza- 
porítsa meg a bajt s a veszekedést! 

— Hij, a ragyogóját, ezt nem hagyjuk annyiba! 
Adjunk neki is! — Na, nem is hagyták annyiba, 
adtak szegény emberecskének egy jó vetést, az- 
tán ők is kitanították: 

Véka búz: 


Moldvai csángó népmese nyo: 


véka rozs 


írta Kóka Rozália mesemondó 


Keresztes Dóra rajza 


— Máskor, ha ilyent lát, ne azt mondja! Mond- 
ja azt, hogy én istenem, válaszd el! 

— Ezután azt mondom. Én istenem, válaszd el, 
én istenem, válaszd el! 

Ment előte az emberecske, bánatos volt, bána- 
tában az otta a tétdit verte. Ahogy így megy elő- 
re s fújja a magáét, jön szembe egy lakodalmas 
menet. A lakodalmasok énekelnek, kurjongatnak, 
mégis valaki meghallotta, hogy mit mond ez az 
ember. Elkiáltotta magát: 

— Álljanak meg, emberek! Hallják-e, mit mond 
ez a szerencsétlen? Azt mondja, hogy az úristen 
válassza el a fiatalokat egymástól! 

Na, a násznép nekiesett az emberecskének s ir- 
galmatlanul megtépte, végül kitanította: 

— Máskor ha ilyent lát, ne ezt mondja! Mond- 
ja azt: 

— Szorítsd hozzád, csókold meg! 

— Ezután azt mondom. Szotítsd hozzád s csó- 
kold meg, szotítsd hozzád s csókold meg! — Me- 
negetett tovább az emberecske, s fújta a magáét. 
Egyszer csak jön szembe egy ember, húz egy dög- 
lött kutyát, viszi eltemetni. 

— Szotítsd hozzád, csókold meg! 

A kutyás embert megállott, körülnézett, s neki- 
állt az emberecskének: 

— Mi az? Kend csúfolkodik vélem? Ezt a dö- 
göt megcsókoljam? Elment kendnek az esze? — 
Nekiszökött az emberecskének, jól megpallta s 
végül ki is tanította: 

— Kend szerencsétlen! Máskor, ha ilyent lát, 
ne azt mondja! Mondja azt, hogy phi, de büdös, 
vesd tovább! 

— Ezután azt mondom. Phi, de büdös, vesd 
tovább, phi, de büdös, vesd tovább! 

Meneget az embetecske tovább s fújja a ma- 
gáét. Ahogy így meneget, elhalad egy udvat előtt, 
hát ott éppen akkor vágtak le egy szép, három- 
százkilós disznót. Töltötték a kolbászt, a hutkát, 
dolgoztak a szép sonkákkal, szalonnákkal. Meg- 
hallja az egyik böllét, hogy mit fúj ez a szeren- 
csétlen, s kiszólott a kapu tetején: 

— Büdös ám kendnek a lika! Még hogy ez a 
drága disznó büdös ?! 

Kezében volt egy nagy kés s az emberecske 
után iramodott. Hát az úgy megijedt, s úgy meg- 
futamodott, hogy lehet, ma még mindig fut. 
A véka búzát s a véka rozsot még ma is várja 
a felesége, ha meg nem unta. Aki nem hiszi, jár- 
jon utána. 

áz sarkát. szémévet végigsimítja 
öszön Pálfi úrnak, a másik szomszéd- 
nak, aztán egy hatalmas csattanás, és. . 

Az asszony a lépcsőn ülve tér magához; Él. Igen, él, 
semmi kétség. Csak egy közeli ház padlására csapódott 
be és robbant egy akna. Tehát megérkezett a front. Nem- 
sokára vége a kínlódásnak. Újra látja a férjét. Ő meg a 
gyerekeket. Ha megérik. . . 

A veszély itt van egészen közel. Ki kell most már bír- 
niuk valahogy. 

Az asszony fürgén talpra áll, siet vissza a kert végébe, 
pici lakásába. i a gyerekeit. A pincébe igyekez- 
nek. Mozi helyett a megbízható szenespince sötétje ad 
most meleget. A biztonságét. Mások is így gondolják : 
legalább tíz gyerek kuporog az egyik, nagyjából ugyan- 
ennyi a másik pincében. (Az egyik az Orbánhegyi út 37., 
a másik az Istenhegyi út 28. alatt.) A két ház közt csen- 
des, tágas, békés kert. Szokásos téli pihenőjét tartja. 


Szökés mankóval 


Két nappal később. A férj megérkezik. Mankóval jön, 
azaz hogy szökik. Amikor megsebesült, az Áldás utcai 
iskolába vitték, kórházba. Hiába, sok volt a sebesült. 
Annyira sok, hogy a kevésbé súlyos sérültek kiszorultak 
onnan is. A katonát a németek átszállították Óbudára. 
További gyógyítás helyett azonban el akarták vinni. 

nákat már csak egy utca választja el az 
. Orbánhegyi úton németek, az Istenhegyi 
úton oroszok: 

— Le kéne fegyverezni a pincében járkáló németeket 
— fontolgatják a férfiak, de nem tehetnek semmit. Egy 
sétapálcájuk sincs, nemhogy fegyverük. S ha lenne is. . . 
Még eltalálnának egy kisgyereket. 

Január vége felé. Az utcán hangosbeszélő autó vonul 
végig lassan, újra és újra ugyanazt ismételve. A pincéből 
rosszul hallják. A lényeg mégis kn ykeltő: Talán meg- 
menekülnek. 

Február 1. Egy szovjet járőr kinyitja : a Pinceajtót. Nem 
keres-kutat, tudja, hogy kiket talál, vagyis, hogy nem rej- 
tőzködik ellenség a pincében. Türelmet kér, nyugalomra, 
óvatosságra int. Még nem jöhetnek ki. Veszélyes. 

Február 14. Mindenki előbújik a napvilágra. A sze- 
miüket és a lelküket még szoktatniuk kell hozzá. 


Filmek az ablakban 


Az asszony körülnéz. A lakásuk sehol. Leégett. Meg- 
vizsgálja, nincs-e a hamuban valami használható. Hosz- 
szasan kotorászik, de semmi. Legjobban azon csodálko- 
zik, hogy nem tud bánkódni az elveszett holmin. A gye- 
rekek ruháját ki kellene mosni... Azon kívül, ami raj- 
tuk van, nincs egyebük. Víz és szappan sincs. Hideg van. 
Meg tetű. Most már nem baj. 

Mindenki megpróbál újra fészket rakni. Az asszony- 
nak és családjának egy kilenc méter hosszú helyiség jut 


szél . Atulság ÁSZ ÁDÓ 


ddoczákáátélltátták 


. de a hideg sem tódul be jesttr zi Jöhet a SA KÖZÉ 

ing. (Fölül széles, öblös, alul elkeskenyedő, kétfülűi mo-. 

gatótáb, zománcozott fémből vagy horganylemezből.) 
, mikor 


§ nagyobb HáVAZÁSÓ 


a Mindnek "elelő volt 


A férj nem tud várni. Nem is akar. Valahogyan siet- 
tetni szeretné, hogy legyen víz, élelem és meleg. De ho- 
gyan tehetné? Amíg a németek itt vannak, addig sehogy. 
Abban segíthetne viszont, hogy mielőbb eltűnjenek in- 
nét. . . És a férj, akinek már réges-rég elege volt a hábo- 
rúból, és akire otthon is nagy-nagy szükség van, újra 
katonának jelentkezik. Csak most önként, szabad elha- 
tározásából, a szovjet csapatok parancsnokságán. Nem 
egyedül jutott erre az elhatározásra. (A Budai Önkéntes 
Gyalogezred, amely a Vörös Hadsereggel együtt részt 
vett a felszabadító harcokban, csupa olyan magyar em- 
berből állt, akik megelégelték a háborút és a katonásko- 
dást.) A Magyar 1. Honvéd Tüzérezred 4. ütegébe oszt- 
ják be. Részt vesz Budakeszi felszabadításában (erről 
cirillbetűvel írt igazolást is kap), majd ezredével és a 
szovjet csapatokkal ő is nyugatnak tart. 


Plüss a bakon 


Az asszony otthon próbál rendet teremteni. Nem moz- 
dul el a gyerekek mellől. Elmeséli nekik, hova ment az 
édesapjuk, és figyelemmel kísérik, hol lehet éppen. A gye- 
rekek közben sós vízben főtt lóhúst rágcsálnak jóízűen, 
mint manapság a kiflit. Egy temetést is látnak. Furcsa, 
megrendítő, gyönyörű temetést. Azt a kilenc szovjet ka- 

TÖGSÁRÖN sír körül. Minké 


lenc halott egyike rangos I 


. nek valahonnét, 


a. koporsót yést tisz 


été a dübörgés. A öl 


(őket. Sírtak, mielőtt 


tönkretett gyerek. . 


f-s 

Egy zsák ajándék Ko nágér 

Önmagán nem sajnálkozik az asszony. Nem jut rá idő. 
Szerez egy egész zsák száraz kenyeret. Ajándék a nagy- 
nénitől a gyerekeknek. : 

A férj a szovjet csapatokkal eljut az osztrák határig. 

1945. április 4. Magyarországon már nincsenek néme- 
tek. Visszafordulhat. Még nem szerel le, csak 1945. július 
14-én, mint a Magyar Néphadsereg tizedese. Végre haza 
kerül. Várja a család, várja a gyár. Munkához láthat 
megint. Az asszonynak eztán kicsit könnyebb lesz. A csa- 
lád is felszabadult. 


Schumy József és Schumy Józsefné 
visszaemlékezéséből írta : 
Józsa Teréz 


Akinek 
a barátság- 
házban 
dolga van 


— Képzeld, ma elmaradt az orosz! 

— Csak nem lett beteg Zsuzsi néni? 

—. Nem, azt mondták, valami találkozó- 
ra vagy továbbképzésre ment a barátság- 
házba. 

— Hová? 

— A barátság-házba. Én így hívom, mert 
mert így rövidebb és érthetőbb. Abba a 
házba, ahol a Nyírfácska bolt van. Becsüle- 
tes nevén Szovjet Kultúra és Tudomány 
Háza. Olyan tekintélyes, hogy az ember azt 
hinné, csak államtitkárok és miniszterek 
fordulnak meg benne. És nem. Képzeld! 
Mindenkit beengednek . . . 

Jól értesült Terka húgom közlendőjét hit- 
tem is, meg nem is. Valami ugyan rémlett a 
Kossuth Lajos és Semmelweis utca sarkán 
álló árkádos palotáról, de még soha sem 
voltam benne. Eszembe se jutott, hogy 
megtehetném. 

Utánanéztem, s megtudtam, hogy a ház 
1896. január 1-én nyitotta meg kapuit az 
Országos Kaszinó, ,.a magyar társadalom 
művelt osztályainak" tagjai előtt. Kik vol- 
tak ők? Dologtalan nemesek, közhivatal- 
nokok, polgárok. Legfőbb , úri passziójuk" 
a kártyázás (készpénzben, amint azt a ka- 
szinó szabályzata előírta). Az épületben 
volt étterem, írószoba, könyvtár, olvasó- 
terem, biliárdszoba, kártyaszobák sőt vívó- 
terem és vendégszobák. Bálok a sárga te- 
remben, női kaszinó a zöld teremben. (Az 
arisztokrácia a Nemzeti Kaszinóba járt.) 

Aztán 1919 januárjában a második eme- 

letet diákotthonnak rendezték be. A Ta- 
nácsköztársaság alatt a kerületi direktó- 
rium az olvasóteremben tartotta meg ülé- 
seit, majd a Vörös Hadsereg egy része is 
állomásozott benne. 

A háború és felszabadulás után a Ma- 
gyar — Szovjet Baráti Társaság központja 
költözött ide, majd 1957-től csaknem más- 
fél évtizedig a magyar zenei élet egyik köz- 
pontja volt. (Az MSZBT a Gorkij fasorban 
kapott helyet.) 

A Semmelweis utcai palotában 1973. no- 
vember 9-én ünnepélyesen felavatták a 
Szovjet Kultúra és Tudomány Házát. 

A könyvtár ma több mint 25 ezer kötetet 
számlál, de 200-féle újság, folyóirat és 500 
időszakos kiadvány, a szovjet műszaki, tu- 
dományos irodalom újdonságai is hozzá- 
férhetők. Az első és második emelet folyo- 
sóján és a kiállítási teremben egyszerre akár 
három tárlat is rendezhető. Új, 220 nézőt 
befogadó moziterem (a karosszékekben 
tolmácsberendezéssel) és nyelvi laborató- 
rium épült a legmodernebb technikával. 

Zsuzsi tanárnéni valóban oda mehetett. 
Az orosz nyelvet oktató tanárok szervezett 
továbbképzését szolgálja a ház. Itt műkö- 
dik még a volt szovjet ösztöndíjasok klub- 
ja, azoké, akik a Szovjetunióban végezték 
egyetemi tanulmányaikat az állam támoga- 
tásával, a nyelvtanulók, a Kortárs ifjúsági 
és a Napocska gyermek-klub. Rendszere- 
sen szerepelnek itt a hozzánk ellátogató 
szovjet művészek, műkedvelő csoportok és — 
olyan magyar művészek, akik voltak, vagy 
készülnek a Szovjetunióba vendégszerep- — 
lésre. 

Az épületben tehát tényleg nem csupán 
tekintélyes államférfiak fordulhatnak meg. 
De nem is mindenki, ahogy Terka mondta. 
Csak akinek dolga van itt. Aki tanulni sze- 
retne és aki közvetíteni: barátságot, igaz 
gondolatokat. Oroszulvagy magyarul, szov- 
jet és magyar állampolgároknak. A költé- 
szet, a zene, a tánc, a film, a színház nyel- 
vén. . . Sokan vannak. Es még többen, akik 
értik. 


] ha 8 


mus 97 


KÁNYA 


el 


JENÉ s 


Dobra verjük 


Parázs István 


Tavaszi kép 


Csillagpikkelyes éjszakában 
hárfáz a szél, s a fűzfalomb 
hegyén a Hold selyemruhában, 
a barka rajta kis kolomp. 


Thuróczy Mária 
Valaki jön 
Nyírfánk törzsén ezüst tapad, 


KTSNHTA 


Alatta áll egy régi pad, 
pirosan ragyog, mint a nap." 


Valaki jött egy szép napon, 
megpihent ott a kis padon. 
Ruhája halvány zöld selyem. 
Minden tavaszon meglesem. 

Elfelejtett mesterek nyomában. A nyomozók a békéscsabai 
11. számú Általános Iskolába járnak és az úgynevezett esztétikai, 
kultúrtörténeti blokkban szorgoskodnak. Az idén a békéscsabai 
elfelejtett mesterek nyomába szegődtek. Elkezdték az elfelejtett 
tehetségek sírjának feltérképezését. Az egykori Jaminában (ma 
Erzsébethely, az iskola is ott épült) élt egy szőlőnemesítő, Stark 
Adolf. Az ő sírját is ápolják és az iskolában emlékhelyet létesítet- 
tek neki. A gyerekek esküsznek rá, hogy az efféle nyomozás izgal- 
masabb, mint egy krimi. Hiszünk nekik. 


Majd ha fagy. Ezt akkor szoktuk mondani, ha kérnek tőlünk 
valamit és azt sehogy sem akaródzik megtennünk. A Majd ha 
fagy! mondattal a távoli jövőbe helyezzük a kérés teljesítését, oly 
messzire, hogy bárki így is értheti: soha. Nem Így a gyöngyös- 
tarjániak! Ők pontosan tudják, hogy megint lesz korcsolyapályá- 
juk, majd, ha fagy. Mert már az idén is volt, amikor fagyott. A mű- 
velődési központ udvarán készült el a pálya. A világítását a helyi 
termelő szövetkezet szakemberei szerelték fel. Köszönjük önzet- 
len segítségüket. 


A pécsi úttörőházért. Az év végére elkészül Pécs város új, tár- 
sadalmi összefogással épülő úttörőháza. Üzemek, vállalatok és is- 
kolák vállaltak és végeztek társadalmi munkát. A hulladékot 
(papírt és fémet egyaránt) szorgosan gyűjtik. Az építkezés szám- 
lájára eddig több, mint kétmillió forintot fizettek be összesen 
a város gyermek és felnőtt lakói. 


Rajzverseny Indiában. Minden évben megrendezik Indiában 
a nemzetközi gyermekrajzversenyt. Az idei pályázat 27 díjat 
hozott a magyar gyerekeknek. A díjakat az indiai alelnök adta át 
Delhiben, köztük a Dzsavaharlal Nehru arany emlékérmet. Az 
aranyérem nyertese a 12 esztendős Bogárdi Edit. További sike- 
reket, szép rajzokat, kellemes szórakozást kívánunk a pályázat 
résztvevőinek — és a többieknek. 


A gencsapáti öregekért. A Vas megyei Gencsapátiban tán 
könnyebb egy.kissé az idős kor terhe, mint másutt. Az általános 
iskola József Attila Uttörőcsapata megszervezte a segítséget 
a rászorulóknak. Főképp az Állami Nevelőotthonban lakó diákok 
jeleskednek ebben: naponta elviszik az előfizetéses ebédet az 
idős, magányos embereknek, eljárnak hozzájuk takarítani, de fel- 
aprítják és behordják a tüzelőt is, ahol kell. 


Nyuszifejű üzenő tasak. A vastag vonal mentén vágjátok kö- 
rül az 1—II—III jelű rajzokat. A III-as számmal jelzett fejet ra- 
gasszátok a IV-es mintarajz szerint a II-es laphoz, majd száradás 
után az Így kapott zsebet az I-es ábrán lévő piros C-vel jelzett 
pontozott alaphoz. A felső rekeszbe , üzenő cédulákat" és egy 
ceruzát tegyetek. A minta szerint tűzzétek fel pl. a telefon 
közelébe vagy a konyhában megfelelő helyre. A cédulákra felírhat- 
ja, üzenheti a család bármelyik tagja: hová ment, mikor jön ha- 
Za, mit kell vásárolni, stb. 


,sZsákba macska? címmel megjelent a Dörmögő Dömötör új 
kifestő könyvecskéje. Vidám verseket, feladatokat, kiszínezhető 
képeket találhattok benne. 


aktát . L akartuk kam AL nam 4ka—T 
nükk 2- ör ami. Küzuavant; a fáh- ht. 


Írta Gyárfás Endre, rajzolta Koltai Éva 


Postafiók 100 

Április végén nyuszival, piros 
tojással, barkával és locsolko- 
dással jön húsvét ünnepe. Szép 
beszámolókat kaptunk a sziget- 
becsei kisdobosoktól — íme: 


, Vasárnap tojásfutásra mentem. 
Ez régi népi hagyomány. Úgy tör- 
ténik, hogy a tojásokat sorba rak- 
ják, aztán futva kell belőlük fel- 
kapni, s azt eldobni. Szólt a mu- 
zsika, és két bácsi mutatta, ho- 
gyan is csináljuk. Az, akit az el- 
dobott tojás ér, biztosan szeren- 
csés lesz. Mi mégis annak örül- 
tünk, amikor a tojás a háztetőt 
találta el, vagy az udvarokba 
esett." (Ignácz Erika) 


s Elérkezett húsvét ünnepe. Reg- 
gel kiraktuk az asztalra a hímes 
tojásokat, süteményt és málnát. 
Testvéreimmel együtt izgatottan 
vártuk a locsolókat. Végre megér- 
kezett az első, és utána sorban 
a többiek. Nagyon illatos volt a 
fejünk a sok kölnitől." (Miché- 
lisz Edina) 


,, Ünnep előtt nagy volt a készü- 
lődés minálunk. Édesanyám süte- 
ményt sütött. Megfestettük a to- 

jásokat, pirosakat, sárgákat, lilá- 
kat. Még tojástartókat is csinál- 
tunk hozzá. Annyi locsolónk volt, 
hogy elfogyott az összes tojás." 
(Szücs Matild) 


A szigetbecsei gyerekek címe: 
Szigetbecse, Általános iskola, 
Makódi út 44/46. 2321. Azért 
írjuk ide, mert sokan keresnek 
kedves levélíróink közül leve- 
lezőtársakat. Hátha így sikerül 
teljesíteni néhányotok kívánsá- 
gát. 


Kivés Krisztina ötödikes paj- 
tás (Fáy András Körzeti Általá- 
nos iskola 3240 Parád, Kossuth 
L. u. 128.) játékleírást küldött. 


,, iskolánkban nagyon régi hagyo- 
mány a játékok és táncok gyűj- 
tése. Legjobban a xhéja-héja la- 
katosk című játékot kedvelik. 
A xhéjag kiszámolása mondóká- 
val történik: 


Egyki, petyki, eredj ki, 
szőlőhegyre szaladj ki, 
Hozzál nekem szőlőt, 
Hadd rakom meg a bendőt, 
Te vagy a héja! 


Paik András rajza, Pécs, Egyetem úti Ált. isk. 


Akire a kiszámolás esett, ott ma- 
rad a kör közepén. A többiek szét- 
szóródva leguggolnak. Most kez- 
dődik a játék! A xhéjag szök- 
delve, hol erre, hol arra közelít 
a többiekhez, akik guggoló hely- 
zetben, páros lábon ugrálva így 
biztatják: 


Héja, héja, lakatos, 

látom lábad ripacsos, 
addig libát nem adok, 
míg a lábad ripacsos! 


A mondóka végére a héja megfog 
valakit, aki neki tetszik, vagy 
akit éppen elér. Az lesz az új 
xhéjac. A játék azzal folytatódik, 
hogy a játékosok szétfutnak, és 
rákezdik: 


Héja, héja, lakatos, 

elloptad a kakasom. 

Addig libát nem adok, 

míg azt vissza nem adod. 

Te vagy a héja! 

Valamikor ezt a játékot Parádon 
és környékén a libaőrző gyerekek 
játszották." 

Vajon ti mit játsztok a szabad- 
ban? Írjátok meg! Leveleiteket, 
beszámolóitokat várjuk! 


Ferkai Loránt: Húsvéti habszivacs állatok 


Néhány forintért végy mosogató 
habszivacs darabkákat. Vágd egyiket 
felébe, s mindegyikre rajzold rá az 
1. ábrán látható kiscsibe körvonalát. 
Nagy ollóval, határozott vágásokkal 
szabd körül mindkettőt, s a forma 
éleit levagdosva alakítsd ki a húsvéti 
kiscsibét (2.). A talprészt úgy vag- 
dosd, hogy lábujjai is legyenek. Szár- 
nyakat a lehullott darabkákból vágj, 
és ragaszd őket kétoldalról a testre. 
Ragasztóként Technokolt használj, az 
kitűnően ragasztja a habszivacsot. 
A csőrt is kis — filctollal megpirosí- 
tott — darabkából ragaszd a helyére; 
a szemeket rajzold. Van hát két csi- 
béd, kotlóstyúk is kellene hozzájuk! 
Ha jól megnézed a 3. ábránkat, rá- 
jössz, milyen formájú darabokból kell 
összeragasztanod. Lehet a tyúk is 
sárga, mint a csibék, de bármilyen 
más szín is megfelel. A fej köralakú, 
tehát egy korong, a test inkább há- 
romszög alakú, s a farok is. Lehetnek 
a darabok is különböző színűek, attól 
függ, milyent tudsz venni! A 4. ábrán 
elölről látod a tyúkot, azért rajzol- 
tuk így is le, hogy teljesen világos 
legyen a minta. 


A nyuszi is illik a húsvéti meglepe- 
tések közé. Bármilyen színű, szap- 
pannál kissé nagyobb habszivacsra 
rajzold rá az 5. ábrán látható körvo- 
nalat, s vágd is ki. Az oldalnézetből 
látod, hogy tovább hogyan vagdosd 
az anyagot, hogy végül nyuszi legyen 
belőle. A kieső darabokból lesz a két 
hátsó s a két mellső láb. A fülrészt 
vágd keskenyebbre (6.), az arcrészt 
kerekedőre-hegyesedőre, majd ra- 
gaszd a helyükre a lábakat, s kész 
a nyuszi (7.). Itt megjegyezzük, hogy 
ha nem vagy eléggé ügyes, vagy még 
kicsi vagy, csupa darabból is össze- 
ragaszthatod a nyuszit, így könnyebb. 
Külön vágod tehát a testet, külön 
a fejet, a füleket stb., és Technokollal 
összeragasztod. Pár perc alatt meg is 
szárad. 


A nyuszi elé illik egy szép piros 
tojás, vagy kicifrázott, úgynevezett 
shímes" tojás. Ezt falun sokfélekép- 
pen készítik. Most csak annyit róla, 
hogy boltban kapható tojásfestékkel 
a ráírt utasítás szerint festhetsz to- 
jást, de egyszerűen filctollal is rajzol- 
hatsz mértani formákat, virágdísze- 
ket a megfőzött tojás héjára, amint 
azt rajzunkon is láthatod. 


MILEYOÁTETMÉSÜ 


Újszerű keresztrejtvényt mutatunk be: adott az ábra 

és adottak a megfejtések. Nektek kell kitalálnotok, me- 

lyik szó hová kerüljön. Végül olvassátok össze a piros: 

négyszögekbe eső betűket. Ezt kell a keresztrejtvényből 

beküldenetek. Megfejtése igen egyszerű, ha az egyetlen , 

7 betűs szót írjátok be elsőnek. Megfejtések: 

2 betűs: OÁ, FL, IÁ, KI, SK, LP, OL, ÜK 

3 betűs: DEA, TEA, NŐI, ÁSÓ, DIÓ, ÜSS, ION, 
ORI, SZR 

4 betűs: MÓRA, SZÉN, KÉSZ, SILT 

5 betűs: FELSŐ, OSTOR, ÁRKOL, DOTÁL 

6 betűs: ÁSATÁS, ZOKSZÓ, PERZSA, KAZLAT 

7 betűs: APRÍTOK 

8 betűs: SPSÓROLÓS, ÁLMODOZÓ 


a 


A március havi megfejtésekhez hasonlóan, ezt az öt. fej- 
törőt is írjátok le levélbe, tegyétek hozzá a bal felső 

rokban lévő 8-as számot. Postára majd csak a májusi meg: 
fejtésekkel együtt kell feladni. Addig is jól őrizzétek meg! 


Az adott szavak ikerszavait írjátok be és kezdőbetűiket 
olvassátok össze! 


Hány számot tudtok beírni ebbe a 20 négyzetből álló 
téglalapba , lóugrás" szerint. A jobb alsó sarokban kezd- 
jétek és 1—2—3—4— stb. sorrendben írjátok be a négy- 
veESSKÉlG Az ábra mellé írjátok oda az elért legnagyobb 
számot. 


Egy négyzet oldalain kijelöltük a harmadoló pontokat. 
Mindegyik megjelölt pontot kössétek össze az összes 
többi megjelölt ponttal. Az egy oldalon fekvő pontokat 
nem kell összekötni. Összesen hány vonalra van szükség? 

Az igazi barátságot nem fazékban főzik. 


Népi mondás 


